- Der har ikke været ballade, folk har fulgt vores anvisninger, og det er forløbet fint, siger vagtchef hos Nordjyllands Politi, Poul Fastergaard. Det er organisationen Black Lives Matter, der demonstrerer mod systematisk racisme og politibrutalitet i kølvandet på amerikaneren George Floyds død. Søndag deltog 15.000 mennesker i en lignende demonstration i København, mens der i Aalborg var omkring 1000, der mødte op - trods flere politiske advarsler. Den nordjyske folketingspolitiker, Per Larsen (Kons.) opfordrede på forhånd folk til at holde sig væk fra demonstrationen - af hensyn til corona-smittefare. Essie Tomboline, der var med til demonstrationen, er godt tilfreds med dagen. - Det er gået super godt, sagde hun, da TV2 Nord reporter, Jeppe Hostrup fangede hende til interview tirsdag aften. Se hele interviewet og forløbet, da der tirsdag var Black Lives Matter-demonstration her:

Referat:
Nordjyllands Politi melder om en fredelig og rolig demonstration tirsdag eftermiddag og aften i Aalborg, da omkring 1000 deltagere gik igennem byen.